
[bookmark: _Toc18503348]1.- KONTRATUAREN XEDEA
Kontratuaren xedea da Garbitania Zero Zabor S.M. enpresa publikoaren jardueraren gaineko ikuskaritza zerbitzuak burutzea. Ikuskaritza egiteko konpromisoa enpresak sinatu behar duen kudeaketa aginduan jasotzen da eta bertan adierazten denez, urtero, Garbitania Zero Zabor S.M. bere jarduerak egokiak izan diren ikuskaritza zerbitzua kontratau beharko du ondorengo alorretan: 
A) Urteko kontuen txostena: balantzea, galdu-irabazien kontua eta memoria. 
B) Legearen betetzea kontratazio publikoan 
C) Legearen betetzea giza baliabideen kudeaketan. 
Ikuskaritza hori 2019, 2020 eta 2021 ekitaldietakoa izango da.
[bookmark: _Toc18503349]2.- AURREKARIAK
Garbitania hondakinak gaika bildu eta kudeatzeko baliabideak ahalik eta gehien optimizatuz, bere bazkide diren udalerriei kalitatezko zerbitzua eta prezio justua eskaintzen dizkien entitate publikoa da. Egun hiru dira Garbitaniaren bazkide diren Udalerriak: Astigarraga, Hernani eta Usurbil eta berauen bitarteko berekia da bere misioaren esparruan eta bazkide diren Udalek behar dituzten zerbitzuak emateko. 2019an Hernaniko Udalarekin sinatuko da kudeaketa agindua eta bertan auditoria obligazioa xedatzen da. Obligazio hura Astigarragako eta Usurbilgo Udalekin sinatuko den kudeaketa aginduetan ere islatuko da. 
[bookmark: _Toc18503350]3.- LANEN EDUKIA ETA EGITURA
Lanak bi txostenetan aukeztuko dira: 
a) alde batetik kontuen ikuskaritza jasoko duen txostena (urteko kontuen, balantzearen, galera-irabazien kontuarena y memoriaren ikuskaritza) 
b) bestetik legearen betetzearena.
Legea betetzeren txostenak bere aldetik bi zati izango ditu: 
1.- Garbitania Zero Zabor S.M.k urtean zehar abian jarritako kontratazioek Sektore Publikoko Kontratuei buruzko azaroaren 8ko 9/2017 Legea eta aplikagarri zaizkien beste edozein xedapen betez egin diren azterketari dagokion atala.
2.- Langileen kontratazioak, Udalhitzeko prozedurak eta Garbitania Zero Zabor S.M.ren barne hitzarmena eta aplikagarri zaizkien beste edozein xedapen betez egin diren azterketari dagokion atala.
[bookmark: _Toc18503351]4.- KONTRATUAREN EXEKUZIOAREN HIZKUNTZA BALDINTZAK
Lanak burutzeko prozesuan aurkezten diren behin behineko txostenak euskaraz edo gazteleraz entregatu ahal izango dira, kontratistak aukeratu ahal izango du txosten horien hizkuntza. Bere lana burutzeko enpresa kontratistak jasotzen duen dokumentazioa eta informazioa euskaraz egongo da batik bat eta ez da itzulpenik egingo. Enpresa kontratistaren eta Garbitania Zero Zabor S.M.ren arteko harremanetan euskarak izango du lehentasuna.
Behin betiko txostenak aldiz, elebitan aukeztu beharko dira derrigorrez eta ezingo da inolako xedapen murrizgarririk sartu txostenetan (“desberdintasunak egonez gero XXX bertsioa nagusi izango da” motakoak). Ondorioz, kontratista izango da bertsioen arteko egokitasuna bermatzearen erantzule.
[bookmark: _Toc18503352]5.- KONTRATUAREN EXEKUZIO BALDINTZAK ETA EPEA
Ikuskaritza lanen exekuzio epea eta aginduzko txostenen entrega epeak ezingo du dagokion ekitaldiaren amaiera eta hurrengo hiruhilabeteak gainditu.  
[bookmark: _Hlk19193811]Legea betetzeari buruzko txostenak entregatzeko epea, aldiz, ekitaldiaren amaiera osteko hurrengo apirilaren 30 izango da.  
[bookmark: _Toc18503353]6.- PERTSONALA ETA LAN-TALDEA

[bookmark: _Hlk19194223]Ikuskaritza burutuko duen enpresak esperientzia eta formakuntza nahikoa eta egokia duen lan taldea duela kontratuaren lanak burutzeko ziurtatu beharko du. Lan-talde hori enpresaren bazkide-zuzendari bakar baten menpe egongo da. 
Proposamen teknikoak lanak burutuko dituen lantaldearen edo lantaldeen osaketa zehatza jaso beharko du. Bertan lan taldeko kideen izen-deiturak, maila profesionala/burutu beharreko eginkizunak, prestakuntza orokorra eta zehatza, esperientzia (parte hartutako lanen zerrenda) eta antzinatasuna enpresan jaso beharko dira. 
Bestalde, enpresaren helbidea eta lan taldeko kideen emailak eta telefono zenbakiak adierazi beharko dira.
Lan taldeko kideak ezingo dira aldatu kontratua exekutatzen hasi baino lehenago ezta exekuzio epean ere, ezinbesteko kasuan salbu eta beti ere Garbitaniari jakinaraziz. Baldintza hori betetzen ez bada, Garbitania Zero Zabor S.M.k suntziarazteko eskumena izango du. Baldintza hori kontuan hartuta, lanak burutzeko lan-talde egokiena aukeratuko du kontratistak. Halere, enpresak Garbitaniari proposatu ahal izango dio taldekideren bat ordezkatzea, betiere justifikatutako ezusteko kasuetan eta ordezko langileak gutxienez ordezkatutako langileak duen maila eta egoera profesional berean dagoenean; Egoera hau jakinarazi egin beharko zaio Garbitaniari.
[bookmark: _Toc18503354]7.- KONTRATATZAILEARI LAGUNTZA
Kontratistak Garbitaniari, koste gehigarririk gabe, beharrezko dituen zerbitzu profesionalak eskainiko dizkio kontratuaren xedea behar den bezala betetzeko, besteak beste, argibide-bilerak, informazio gehigarria etab. 
Horrez gain, kontratistak Garbitaniari laguntza eskainiko dio kontratua bukatu ondoren ere, burututako lanei buruzko azalpenak edo argibideak beharrezko dituenean. 
[bookmark: _Toc18503355][bookmark: _GoBack]8.- BESTE ALDERDI BATZUK
Garbitaniako organo zuzendariek eskumena izango dute kontratuaren exekuziorako egoki diren aldaketa operatiboak egiteko.
Gainera, enpresa esleipendunak ikuskaritza jarduerak arautzen duen legedia bete beharko du, lan dokumentuak eta orrien atzipenari eta erakusteari dagokionez eta baita beste profesional batzuekin eman daitekeen lankidetzari dagokionez ere. 
Edonola ere, kontratista burutzen duen lan eta prestazioen eta emandako zerbitzuen kalitate teknikoaren erantzule izango da. Horrez gain, kontratistak kontratuaren exekuzioan gertatutako ez-egiteak, akatsak, metodo desegokiak eta ondorio ez zuzenenak direla eta Garbitaniak edo hirugarren batek jasandako ondorioetaz erantzungo du.
EGINBIDEA.- Baldintza Teknikoen Agiri hau GARBITANIA ZERO ZABOR S.M.ko Administrazio Kontseiluak onartu zuen, 2019ko urriaren 4an egindako bilkuran.
Hernanin, 2019ko urriaren 4an

